การประกอบธุรกิจของแต่ละสายผลิตภัณฑ์

1. ผลิตภัณฑ์และบริการ

1.  ผลิตภัณฑ์

1.  โรงงานสำเร็จรูป

บริษัทได้จัดสร้างโรงงานสำเร็จรูปที่มีคุณภาพระดับสากลเพื่อตอบสนองความต้องการของผู้ประกอบการที่เข้ามาตั้งฐาน
การผลิตในประเทศไทยโดยไม่ต้องการถือกรรมสิทธิ์ในโรงงาน เพื่อลดต้นทุนในการดำเนินการ
และลดความเสี่ยงจากความไม่แน่นอนต่าง ๆ
ที่อาจเกิดขึ้น บริษัทได้เลือกสร้างโรงงานในทำเลที่ตั้งที่มีศักยภาพ
และก่อสร้างโรงงานที่มีรูปแบบมาตรฐานเหมาะสมสำหรับผู้ประกอบการ
ในหลากหลายอุตสาหกรรม นอกจากนี้ เนื่องจากกลุ่มผู้เช่าโรงงานของบริษัทเกือบร้อยละ 90
เป็นผู้ประกอบการชาวต่างชาติ บริษัทจึงได้เน้นการให้บริการให้ความช่วยเหลือในเรื่องต่าง ๆ
ที่เกี่ยวข้องกับการเริ่มต้นประกอบการผลิตในประเทศไทย

บริษัทเลือกทำเลที่ตั้งสำหรับการพัฒนาโรงงานโดยพิจารณาจากความต้องการของลูกค้าในปัจจุบันและการคาดการณ์
ในอนาคต นอกจากนั้น ยังพิจารณาถึงเขตส่งเสริมการลงทุนของคณะกรรมการส่งเสริมการลงทุน
ความสะดวกในการเดินทางไปยังท่าเรือ สนามบิน ระยะห่างจากกรุงเทพมหานคร
ตลอดจนระบบโครงสร้างพื้นฐานที่ได้มาตรฐานของทำเลที่ตั้งนั้น ๆ

บริษัทมีการพัฒนาโรงงานทั้งในเขตส่งออกและเขตทั่วไปตามความต้องการของลูกค้า
ซึ่งจะแตกต่างกันในแต่ละทำเลที่ตั้ง ตัวอย่างเช่น
ความต้องการโรงงานในนิคมอุตสาหกรรมแหลมฉบังซึ่งอยู่ติดกับท่าเรือน้ำลึกที่สำคัญของประเทศไทยนั้น
โดยส่วนใหญ่จะเป็น
ความต้องการโรงงานในเขตส่งออก

โรงงานของบริษัทมีลักษณะเป็นอาคารชั้นเดียวพร้อมชั้นลอยเพื่อใช้เป็นสำนักงาน
ซึ่งก่อสร้างในบริเวณพื้นที่ดินที่มีรั้วกั้น
เป็นสัดส่วน พร้อมด้วยป้อมยาม พื้นที่จอดรถ และพื้นที่สำหรับขนถ่ายสินค้า ทั้งนี้
โรงงานที่บริษัทพัฒนาขึ้นเป็นแบบมาตรฐาน
แต่สามารถดัดแปลงให้เหมาะสมกับความต้องการของลูกค้าได้ ขนาดของโรงงานมีตั้งแต่ 1,000 ถึง
9,375 ตารางเมตร ซึ่งโดยส่วนใหญ่มีขนาดประมาณ2,000 ถึง 3,000 ตารางเมตร
พื้นโรงงานสามารถรับน้ำหนักได้ตั้งแต่ 1 ถึง 3 ตันต่อตารางเมตร
ตัวอาคารก่อสร้างโดยใช้โครงสร้างหลังคาเหล็ก ซึ่งไม่ต้องมีเสารองรับหลังคาโรงงาน
ทำให้ได้พื้นที่ใช้สอยสูงสุด

นอกจากโรงงานสำเร็จรูปแล้ว บริษัทยังให้บริการสร้างโรงงานตามแบบที่ลูกค้าต้องการ
ซึ่งโดยทั่วไปจะมีขนาดใหญ่กว่าโรงงานสำเร็จรูปของบริษัท

สัญญาเช่าระหว่างลูกค้ากับบริษัทเกือบทั้งหมดมีอายุสัญญา 3 ปี
โดยเปิดโอกาสให้ลูกค้ามีทางเลือกในการต่อสัญญาเช่าได้ นอกจากนั้น
บริษัทยังให้ทางเลือกแก่ลูกค้าในการเปลี่ยนไปเช่าโรงงานอื่นของบริษัทในทำเลที่ตั้งหรือขนาดที่แตกต่างไป
ตลอดจนให้ทางเลือก
แก่ลูกค้าในการซื้อโรงงาน

บริษัทกำหนดให้ลูกค้าชำระเงินมัดจำเป็นจำนวน 3 - 6
เดือนของค่าเช่าและค่าบริการตามแต่จะตกลงกัน

ณ สิ้นปี 2553 2554 และ 2555 บริษัทมีโรงงานให้เช่าแก่ลูกค้า
โรงงานที่มีสัญญาเช่าแล้วแต่ยังไม่ถึงกำหนดรับรู้รายได้ โรงงานว่างพร้อมให้เช่า
และโรงงานที่อยู่ระหว่างการพัฒนา ดังนี้

+------------------------+------+------+------+------+------+------+
|                        | สิ้นปี  |      | สิ้นปี  |      | สิ้นปี  |      |
|                        | 2553 |      | 2554 |      | 2555 |      |
+------------------------+------+------+------+------+------+------+
|                        | จ    | พื้น   | จ    | พื้น   | จ    | พื้น   |
|                        | ำนวน | ที่เช่า | ำนวน | ที่เช่า | ำนวน | ที่เช่า |
+------------------------+------+------+------+------+------+------+
|                        | โร   | (ต   | โร   | (ต   | โร   | (ต   |
|                        | งงาน | รม.) | งงาน | รม.) | งงาน | รม.) |
+------------------------+------+------+------+------+------+------+
| โรงงานให้เช่า            | 101  | 296  | 137  | 387  | 95   | 261  |
|                        |      | ,825 |      | ,515 |      | ,840 |
| โรงงานที่มีสัญญาเช         | 8    |      | 6    |      | 19   |      |
| ่าแต่ยังไม่ถึงกำหนดรับรู้รายได้ |      | 23   |      | 15   |      | 51   |
|                        | 28   | ,850 | 10   | ,900 | 34   | ,025 |
| โรงงานว่างพร้อมให้เช่า     |      |      |      |      |      |      |
|                        | 11   | 71   | 15   | 31   | 11   | 101  |
| โรงงานที่อยู่ระหว่างการพัฒนา |      | ,015 |      | ,800 |      | ,225 |
|                        | 68   |      | 56   |      | 62   |      |
| โรงงานที่อยู่ในแผนการพัฒนา  |      | 25   |      | 38   |      | 24   |
|                        |      | ,000 |      | ,245 |      | ,625 |
|                        |      |      |      |      |      |      |
|                        |      | 164  |      | 144  |      | 173  |
|                        |      | ,950 |      | ,239 |      | ,775 |
+------------------------+------+------+------+------+------+------+
| รวม                    | 216  | 581  | 224  | 617  | 221  | 612  |
|                        |      | ,640 |      | ,699 |      | ,490 |
+------------------------+------+------+------+------+------+------+

ตารางข้างต้นแสดงข้อมูลของโรงงานภายหลังการขายโรงงานจำนวนหนึ่งซึ่งเกือบทั้งหมดมีผู้เช่าแล้วให้แก่
TFUND ทั้งนี้ ในช่วง 3 ปีที่ผ่านมา บริษัทมีการขายโรงงานให้แก่ TFUND ดังนี้

  --------------------------------- -------- -------- -------- -------- -------- ---------
                                    ปี 2553            ปี 2554            ปี 2555   

                                    จำนวน    พื้นที่เช่า   จำนวน    พื้นที่เช่า   จำนวน    พื้นที่เช่า

                                    โรงงาน   (ตรม.)   โรงงาน   (ตรม.)   โรงงาน   (ตรม.)

  โรงงานที่ขายให้กองทุนรวมอสังหาริมทรัพย์   36       87,435   -        -        38       106,100
  --------------------------------- -------- -------- -------- -------- -------- ---------

อัตราการเช่าโรงงานของบริษัทโดยเฉลี่ย (Occupancy rate) ในปี 2555 ลดลงจากปี 2554
เนื่องจากในปีที่ผ่านมาบริษัทโอนขายโรงงานซึ่งมีผู้เช่าเต็มให้แก่กองทุนรวมอสังหาริมทรัพย์
ในไตรมาส 1 และ 4 พื้นที่เช่ารวม 106,100 ตารางเมตร ในขณะที่ไม่มีการโอนขายในปีก่อนหน้า
นอกจากนั้น ยังมีสาเหตุมาจากการยกเลิกการเช่าโรงงานของผู้เช่าจำนวนหนึ่งในพื้นที่ประสบอุทกภัย
อย่างไรก็ดี การขยายการลงทุนมายังประเทศไทย
การขยายตัวในอุตสาหกรรมยานยนต์เพื่อตอบสนองความต้องการที่มากขึ้น
และการหลั่งไหลของผู้ประกอบการไปสู่พื้นที่ฝั่งตะวันออก
ซึ่งบริษัทมีโรงงานพร้อมให้เช่าตั้งอยู่ในหลายพื้นที่
ทำให้ในปีที่ผ่านมาบริษัทยังคงให้เช่าโรงงานใหม่ได้เพิ่มขึ้นเมื่อเทียบกับปีก่อนหน้า

อัตราการเช่าโรงงานเฉลี่ยในช่วง 3 ปีที่ผ่านมา มีดังนี้

  ------------------------- --------------- --------------- ---------------
                            ปี 2553          ปี 2554          ปี 2555

  อัตราการเช่าโรงงานเฉลี่ย      81              88              81
  (ร้อยละ)                                                   
  ------------------------- --------------- --------------- ---------------

ณ สิ้นปี 2555 ลูกค้าที่เช่าโรงงานของบริษัทเป็นผู้ผลิตชิ้นส่วนจากประเทศต่าง ๆ
ในอุตสาหกรรมหลายประเภท ดังนี้

+---------------------------+-------+-------------------------+-------+
| อุตสาหกรรม                 | ร้อยละ | ประเทศ                  | ร้อยละ |
+---------------------------+-------+-------------------------+-------+
| 1. อิเล็กทรอนิคส์             | 39.9  | 1. ญี่ปุ่น                  | 55.3  |
| และเครื่องใช้ไฟฟ้า            |       |                         |       |
|                           | 29.2  | 2. ยุโรป                 | 17.8  |
| 2. ยานยนต์                 |       |                         |       |
|                           | 6.0   | 3. สิงคโปร์               | 6.8   |
| 3. อาหาร                  |       |                         |       |
|                           | 5.5   | 4. สหรัฐอเมริกา           | 6.8   |
| 4. เครื่องจักรทางการเกษตร    |       |                         |       |
|                           | 2.4   | 5. แคนาดา               | 6.2   |
| 5. โลหะ                   |       |                         |       |
|                           | 17.0  | 6. อื่น ๆ (เช่น ไทย เกาหลี  | 7.1   |
| 6. อื่น ๆ (เช่น              |       | ฯลฯ)                    |       |
| ขนส่งและคลังสินค้า พลาสติก     |       |                         |       |
| ฯลฯ)                      |       |                         |       |
+---------------------------+-------+-------------------------+-------+
| รวม                       | 100.0 | รวม                     | 100.0 |
+---------------------------+-------+-------------------------+-------+

หมายเหตุ : สัดส่วนข้างต้นคำนวณจากรายได้ค่าเช่าและค่าบริการของบริษัทในเดือนธันวาคม ปี
2555

2.  คลังสินค้า

บริษัท ไทคอน โลจิสติคส์ พาร์ค จำกัด ซึ่งเป็นบริษัทย่อยของบริษัท
เป็นผู้พัฒนาอาคารคลังสินค้าสำเร็จรูปที่มีระดับสากลเพื่อให้เช่า

โลจิสติคส์นับเป็นกิจกรรมที่สำคัญในการกระจายวัตถุดิบ ชิ้นส่วนอุปกรณ์ สินค้าสำเร็จรูป
และผลผลิตอื่น ๆ
ปัจจุบันกิจกรรมด้านโลจิสติคส์ถือเป็นกิจกรรมที่ผู้ประกอบการให้ความสำคัญเป็นอย่างมาก อย่างไรก็ดี
ผู้ประกอบการตลอดจนผู้ให้บริการ
ด้านโลจิสติคส์ส่วนใหญ่จำเป็นต้องใช้เงินจำนวนมากสำหรับการลงทุนในระบบเทคโนโลยีสารสนเทศ
ยานพาหนะและอุปกรณ์ต่าง ๆ ที่สำคัญ รวมทั้งบุคลากรที่เกี่ยวข้อง
บริษัทจึงเล็งเห็นโอกาสของการพัฒนาอาคารคลังสินค้าที่มีคุณภาพเพื่อให้ผู้ประกอบการเหล่านั้น
เช่าแทนการลงทุนสร้างเพื่อเป็นเจ้าของเอง

คลังสินค้าของบริษัทตั้งอยู่ในทำเลที่เป็นยุทธศาสตร์ที่สำคัญ เหมาะแก่การเป็นศูนย์กระจายสินค้าที่ดี
อาคารคลังสินค้า
สามารถรองรับการจัดการคลังสินค้าสมัยใหม่
การออกแบบตัวอาคารจะคำนึงถึงระยะห่างของช่วงเสา การรับน้ำหนักของพื้นอาคาร
ความสูงของอาคาร จำนวนประตูสำหรับขนถ่ายสินค้า
และอุปกรณ์ช่วยปรับระดับพื้นให้มีความลาดชันที่เหมาะสมกับความสูงของรถขนส่งสินค้า

นอกจากคลังสินค้าสำเร็จรูปที่บริษัทได้พัฒนาขึ้นพร้อมให้เช่าเช่นเดียวกับโรงงานสำเร็จรูปแล้ว
(Ready-built warehouses)
บริษัทยังมีการสร้างคลังสินค้าตามรูปแบบและในทำเลที่ลูกค้าต้องการ (Custom-built
warehouses) อีกทั้งมีบริการซื้อคลังสินค้าจากลูกค้าเพื่อให้เช่ากลับคืน (Sale and Leaseback)
อีกด้วย

สัญญาเช่าส่วนใหญ่มีอายุ 3 ปี โดยมีการเปิดโอกาสให้ลูกค้าต่อสัญญาได้
และบริษัทมีการกำหนดให้ลูกค้าชำระค่ามัดจำ
เป็นจำนวน 3-6 เดือนของค่าเช่า

ณ สิ้นปี 2553 2554 และ 2555 บริษัทมีคลังสินค้าให้เช่าแก่ลูกค้า
คลังสินค้าที่มีสัญญาเช่าแล้วแต่ยังไม่ถึงกำหนดรับรู้รายได้ คลังสินค้าว่างพร้อมให้เช่า
และคลังสินค้าที่อยู่ระหว่างการพัฒนา ดังนี้

+-------------------------+------+------+------+------+------+------+
|                         | สิ้นปี  |      | สิ้นปี  |      | สิ้นปี  |      |
|                         | 2553 |      | 2554 |      | 2555 |      |
+-------------------------+------+------+------+------+------+------+
|                         | จ    | พื้น   | จ    | พื้น   | จ    | พื้น   |
|                         | ำนวน | ที่เช่า | ำนวน | ที่เช่า | ำนวน | ที่เช่า |
+-------------------------+------+------+------+------+------+------+
|                         | คลัง  | (ต   | คลัง  | (ต   | คลัง  | (ต   |
|                         | สินค้า | รม.) | สินค้า | รม.) | สินค้า | รม.) |
+-------------------------+------+------+------+------+------+------+
| คลังสินค้าให้เช่า            | 27   | 103  | 52   | 205  | 62   | 257  |
|                         |      | ,370 |      | ,352 |      | ,108 |
| คลังสินค้าที่มีสัญญาเ          | 6    |      | 4    |      | 11   |      |
| ช่าแต่ยังไม่ถึงกำหนดรับรู้รายได้ |      | 52   |      | 33   |      | 38   |
|                         | 13   | ,330 | 1    | ,481 | 34   | ,670 |
| คลังสินค้าว่างพร้อมให้เช่า     |      |      |      |      |      |      |
|                         | 11   | 64   | 49   | 8    | 19   | 86   |
| คลังสินค้าที่อยู่ระหว่างการพัฒนา |      | ,904 |      | ,450 |      | ,713 |
|                         | 35   |      | 96   |      | 94   |      |
| คลังสินค้าที่อยู่ในแผนการพัฒนา  |      | 27   |      | 157  |      | 159  |
|                         |      | ,550 |      | ,186 |      | ,082 |
|                         |      |      |      |      |      |      |
|                         |      | 127  |      | 769  |      | 838  |
|                         |      | ,718 |      | ,976 |      | ,904 |
+-------------------------+------+------+------+------+------+------+
| รวม                     | 92   | 375  | 202  | 1    | 220  | 1    |
|                         |      | ,872 |      | ,174 |      | ,380 |
|                         |      |      |      | ,445 |      | ,477 |
+-------------------------+------+------+------+------+------+------+

ตารางข้างต้นแสดงข้อมูลภายหลังการขายคลังสินค้าจำนวนหนึ่งซึ่งเกือบทั้งหมดมีผู้เช่าแล้วให้แก่
TFUND/TLOGIS
โดยมีรายละเอียดของการขายในช่วง 3 ปีที่ผ่านมา ดังนี้

  ---------------------------------- --------- -------- --------- -------- --------- ---------
                                     ปี 2553             ปี 2554             ปี 2555    

                                     จำนวน     พื้นที่เช่า   จำนวน     พื้นที่เช่า   จำนวน     พื้นที่เช่า

                                     คลังสินค้า   (ตรม.)   คลังสินค้า   (ตรม.)   คลังสินค้า   (ตรม.)

  คลังสินค้าที่ขายให้กองทุนรวมอสังหาริมทรัพย์   -         -        13        55,230   36        117,664
  ---------------------------------- --------- -------- --------- -------- --------- ---------

ในปี 2555
พื้นที่ให้เช่าคลังสินค้าสุทธิของบริษัทเพิ่มขึ้นมากกว่าการเพิ่มขึ้นสุทธิในปีก่อนหน้าประมาณร้อยละ 24
เนื่องจากการขยายตัวของการลงทุนในประเทศไทย
และการขยายทำเลที่ตั้งของคลังสินค้าของบริษัทไปในหลายทำเลที่มีศักยภาพ
เพื่อเพิ่มทางเลือกให้แก่ผู้ประกอบการ และเพื่อรองรับความต้องการเช่าคลังสินค้าที่มีมากขึ้น

อัตราการเช่าคลังสินค้าเฉลี่ยในช่วง 3 ปีที่ผ่านมา มีดังนี้

  -------------------------- -------------- --------------- --------------
                             ปี 2553         ปี 2554          ปี 2555

  อัตราการเช่าคลังสินค้าเฉลี่ย      72             88              89
  (ร้อยละ)                                                   
  -------------------------- -------------- --------------- --------------

ณ สิ้นปี 2555 ลูกค้าที่เช่าคลังสินค้าของบริษัทเป็นผู้ประกอบการจากประเทศต่าง ๆ
ในอุตสาหกรรมหลายประเภท ดังนี้

+---------------------------+-------+-------------------------+-------+
| อุตสาหกรรม                 | ร้อยละ | ประเทศ                  | ร้อยละ |
+---------------------------+-------+-------------------------+-------+
| 1. ผู้ให้บริการโลจิสติคส์        | 34.6  | 1. ญี่ปุ่น                  | 41.7  |
|                           |       |                         |       |
| 2. ยานยนต์                 | 27.7  | 2. ไทย                  | 12.6  |
|                           |       |                         |       |
| 3. อิเล็กทรอนิคส์             | 14.5  | 3. สวิตเซอร์แลนด์          | 9.5   |
| และเครื่องใช้ไฟฟ้า            |       |                         |       |
|                           | 7.6   | 4. เนเธอร์แลนด์           | 7.6   |
| 4. ค้าปลีก/ค้าส่ง             |       |                         |       |
|                           | 6.7   | 5. สหรัฐอเมริกา           | 6.9   |
| 5. อุปโภค บริโภค            |       |                         |       |
|                           | 1.2   | 6. ฝรั่งเศส               | 6.7   |
| 6. อาหาร                  |       |                         |       |
|                           | 7.7   | 7. เยอรมนี               | 5.4   |
| 7. อื่น ๆ (เช่น เครื่องครัว)    |       |                         |       |
|                           |       | 8. อื่น ๆ (เช่น เกาหลี      | 9.6   |
|                           |       | สิงคโปร์ ฯลฯ)             |       |
+---------------------------+-------+-------------------------+-------+
| รวม                       | 100.0 | รวม                     | 100.0 |
+---------------------------+-------+-------------------------+-------+

หมายเหตุ : สัดส่วนข้างต้นคำนวณจากรายได้ค่าเช่าและค่าบริการของบริษัทในเดือนธันวาคม ปี
2555

1.2 บริการ

บริการที่บริษัทเสนอให้ลูกค้า ได้แก่

-   การดัดแปลงอาคารโรงงาน/คลังสินค้า

บริษัทมีทีมงานออกแบบ ก่อสร้าง ตลอดจนบริหารโครงการด้วยตนเอง
ทำให้บริษัทสามารถให้ความช่วยเหลือลูกค้า
ในการออกแบบ
และดัดแปลงอาคารโรงงาน/คลังสินค้าให้มีความเหมาะสมกับความต้องการเฉพาะของลูกค้าได้

-   การจัดหาสาธารณูปโภค

บริษัทให้ความช่วยเหลือในการจัดหาระบบสาธารณูปโภคที่เพียงพอกับความต้องการของลูกค้า

-   การขออนุญาตกับหน่วยงานราชการ

บริษัทให้ความช่วยเหลือลูกค้าเพื่อให้ได้รับใบอนุญาตที่จำเป็นต่อการเริ่มดำเนินการในเวลาอันรวดเร็ว
เช่น ใบอนุญาตประกอบการ นอกจากนั้น
บริษัทยังมีบริการให้ความช่วยเหลือลูกค้าในการขอและต่อใบอนุญาตทำงานในราชอาณาจักรสำหรับพนักงานของลูกค้าซึ่งเป็นคนต่างด้าว

-   บริการอื่น ๆ

นอกจากที่กล่าวข้างต้น บริษัทมีการให้ความช่วยเหลือแก่ลูกค้าในเรื่องต่าง ๆ
ตามความต้องการเฉพาะของลูกค้าเท่าที่จะสามารถกระทำได้ เช่น การแนะนำผู้จำหน่ายสินค้า
การแนะนำบุคลากรที่สำคัญให้แก่ลูกค้า

2. สิทธิและประโยชน์ที่บริษัทและบริษัทย่อยได้รับ

2.1 สิทธิและประโยชน์จากคณะกรรมการส่งเสริมการลงทุน

ก. โครงการพัฒนาอาคารโรงงานอุตสาหกรรมให้เช่าบางส่วนในนิคมอุตสาหกรรมแหลมฉบัง
ได้รับการส่งเสริมการลงทุนจากคณะกรรมการส่งเสริมการลงทุนโดยมีสิทธิและประโยชน์ที่สำคัญ ดังนี้

1. ได้รับยกเว้นภาษีเงินได้นิติบุคคลมีกำหนดเวลา 8 ปี (จากปี 2544 ถึง 2552)
ในกรณีที่ประกอบกิจการขาดทุน
ในระหว่างนั้น
จะสามารถนำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้น
ภาษีเงินได้นิติบุคคลโดยมีกำหนดเวลาไม่เกิน 5 ปี นับแต่วันพ้นกำหนดเวลานั้น

2.
ได้รับยกเว้นไม่ต้องนำเงินปันผลจากกิจการที่ได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
ตลอดระยะเวลาที่ได้รับยกเว้นภาษีเงินได้นิติบุคคลนั้น

3. ได้รับลดหย่อนภาษีเงินได้นิติบุคคลในอัตราร้อยละ 50 ของอัตราปกติ มีกำหนด 5 ปี
นับจากวันที่พ้นกำหนดระยะเวลาตามข้อ 1 (จากปี 2552 ถึง 2557)

4. ได้รับอนุญาตให้หักค่าขนส่ง ค่าไฟฟ้า
และค่าประปาสองเท่าของค่าใช้จ่ายดังกล่าวเป็นระยะเวลา 10 ปี

5. ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
ของเงินลงทุนนอกเหนือไปจากการหักค่าเสื่อมราคาตามปกติ

6. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

ข. โครงการพัฒนาอาคารโรงงานอุตสาหกรรมให้เช่าบางส่วนซึ่งตั้งอยู่ในนิคมอุตสาหกรรมปิ่นทอง
นิคมอุตสาหกรรมอมตะนคร นิคมอุตสาหกรรมไฮเทค และสวนอุตสาหกรรมโรจนะ-อยุธยา
ได้รับการส่งเสริมการลงทุนจากคณะกรรมการส่งเสริมการลงทุนโดยมีสิทธิ
และประโยชน์ที่สำคัญ ดังนี้

1. ได้รับยกเว้นภาษีเงินได้นิติบุคคลมีกำหนดเวลา 7 ปี (จากปี 2555 ถึง 2562)
ในกรณีที่ประกอบกิจการขาดทุน
ในระหว่างนั้น
จะสามารถนำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้น
ภาษีเงินได้นิติบุคคลโดยมีกำหนดเวลาไม่เกิน 5 ปี นับแต่วันพ้นกำหนดเวลานั้น

2.
ได้รับยกเว้นไม่ต้องนำเงินปันผลจากกิจการที่ได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
ตลอดระยะเวลาที่ได้รับยกเว้นภาษีเงินได้นิติบุคคลนั้น

3. ได้รับอนุญาตให้นำคนต่างด้าวซึ่งเป็นช่างฝีมือหรือช่างชำนาญการ
เข้ามาในราชอาณาจักรได้ตามจำนวนและกำหนดระยะเวลาที่กำหนดไว้
โดยให้ทำงานเฉพาะตำแหน่งหน้าที่ตามที่กำหนดไว้

4. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

ค. โครงการไทคอนโลจิสติคส์พาร์ค บางนา วังน้อย และคลังสินค้าในนิคมอุตสาหกรรมอมตะนคร
ได้รับการอนุมัติการส่งเสริมการลงทุนจากคณะกรรมการส่งเสริมการลงทุนโดยมีสิทธิและประโยชน์ที่สำคัญ
ดังนี้

1. ได้รับยกเว้นภาษีเงินได้นิติบุคคลสำหรับโครงการไทคอนโลจิสติคส์พาร์คบางนาและวังน้อย
มีกำหนดเวลา 8 ปี
(จากปี 2550 ถึง 2558 และ จากปี 2551 ถึง 2559 ตามลำดับ) และ 7 ปี
สำหรับคลังสินค้าในนิคมอุตสาหกรรมอมตะนคร (จากปี 2554 ถึง 2561)
ในกรณีที่ประกอบกิจการขาดทุนในระหว่างนั้น
จะสามารถนำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิ
ที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลโดยมีกำหนดเวลาไม่เกิน 5 ปี
นับแต่วันพ้นกำหนดเวลานั้น

2.
ได้รับยกเว้นไม่ต้องนำเงินปันผลจากกิจการที่ได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
ตลอดระยะเวลาที่ได้รับยกเว้นภาษีเงินได้นิติบุคคลนั้น

3. ได้รับการยกเว้นอากรขาเข้าสำหรับเครื่องจักรตามที่คณะกรรมการอนุมัติ

  2.2 สิทธิและประโยชน์ในเขตอุตสาหกรรมของ กนอ.

จากการที่บริษัทมีการประกอบธุรกิจการจัดสร้างโรงงานมาตรฐานในเขตนิคมอุตสาหกรรม
ภายใต้การดำเนินงานของ กนอ.
อยู่ในปัจจุบัน บริษัทจึงพึงได้รับสิทธิประโยชน์ในเขตอุตสาหกรรมจาก กนอ. ดังนี้

1. สิทธิประโยชน์ด้านภาษีอากร (เฉพาะเขตอุตสาหกรรมส่งออก) ที่สำคัญ ได้แก่
ได้รับยกเว้นค่าธรรมเนียมพิเศษอากรขาเข้า
ภาษีมูลค่าเพิ่ม และภาษีสรรพสามิต สำหรับเครื่องจักร อุปกรณ์ต่าง ๆ รวมทั้งวัตถุดิบที่ใช้ในการผลิต
และได้รับยกเว้นภาษีอากรสำหรับ
ของส่งออกไปนอกราชอาณาจักร

2. สิทธิประโยชน์ที่ไม่เกี่ยวกับภาษีอากร ที่สำคัญได้แก่
ผู้ประกอบการจะได้รับอนุญาตให้ถือกรรมสิทธิ์ในที่ดิน
ในนิคมอุตสาหกรรมเพื่อประกอบกิจการ
ได้รับอนุญาตให้นำคนต่างด้าวซึ่งเป็นช่างฝีมือเข้ามาอยู่ในราชอาณาจักรตลอดระยะเวลาที่ได้รับอนุญาต
และสามารถส่งเงินออกนอกราชอาณาจักรเป็นเงินตราต่างประเทศได้
หากเงินจำนวนนั้นเป็นเงินทุนนำเข้าหรือเป็นเงินที่มีข้อผูกพันกับต่างประเทศ

3. สิทธิประโยชน์อื่น ๆ

3.1 สามารถยื่นขอใบอนุญาตที่จำเป็นสำหรับการประกอบการทั้งหมดได้จาก กนอ.
(โดยปกติต้องได้รับอนุมัติจากหลายหน่วยงานราชการ) ได้แก่
ใบอนุญาตให้ใช้ที่ดินเพื่อประกอบกิจการใบอนุญาตปลูกสร้าง และใบอนุญาตประกอบอุตสาหกรรม
ซึ่งนับเป็น
ความสะดวกอย่างยิ่งในการดำเนินการ

3.2 ได้รับบริการสำหรับผู้ลงทุนในเรื่องคำแนะนำ คำปรึกษา เอกสารต่าง ๆ

2.3 สิทธิประโยชน์จากการเป็นบริษัทจดทะเบียนในตลาดหลักทรัพย์แห่งประเทศไทย

บริษัทได้รับยกเว้นภาษีเงินได้นิติบุคคลสำหรับเงินปันผลรับจากการลงทุนใน TFUND และ TLOGIS
ซึ่งเป็นหลักทรัพย์
จดทะเบียนในตลาดหลักทรัพย์แห่งประเทศไทย หากบริษัทถือหน่วยลงทุนดังกล่าวตลอดช่วงเวลา 3
เดือนก่อนและหลังการจ่ายเงินปันผล
ของกองทุน

3. ภาวะอุตสาหกรรมและการแข่งขัน

  3.1 แนวคิด อุปทาน/อุปสงค์ และสภาวะการแข่งขัน

3.1.1 โรงงานสำเร็จรูปให้เช่า

ก. แนวคิดของโรงงานสำเร็จรูปให้เช่า

การพัฒนาอุตสาหกรรมโดยทั่วไปจะเริ่มต้นจากการพัฒนาที่ดินอุตสาหกรรม
การจัดสร้างโครงสร้างพื้นฐานในที่ดินอุตสาหกรรม
และการขายที่ดินให้แก่ผู้ประกอบการอุตสาหกรรมเพื่อก่อสร้างโรงงานผลิตสินค้า

ผู้ประกอบการอุตสาหกรรมอาจจัดสรรเงินลงทุนเพื่อเป็นเจ้าของโรงงานเอง
หรืออาจเลือกเช่าโรงงานเพื่อลดต้นทุน
ในการดำเนินการ และลดความเสี่ยงจากความไม่แน่นอนต่าง ๆ ที่อาจเกิดขึ้น
โดยเฉพาะอย่างยิ่งหากการให้เช่าโรงงานมีบริการแบบครบวงจร
เพื่ออำนวยความสะดวกในการประกอบการให้แก่ผู้ประกอบการ ทั้งนี้
ในอดีตที่ผ่านมาจนถึงปัจจุบันมีผู้ประกอบการชาวต่างชาติจำนวนมาก
ที่เข้ามาตั้งฐานการผลิตในประเทศไทยโดยไม่ต้องการถือกรรมสิทธิ์ในโรงงาน

2.  อุปทานของโรงงานสำเร็จรูปให้เช่า

ผู้พัฒนาโรงงานอุตสาหกรรมเพื่อขาย/ให้เช่า แบ่งออกเป็น 2 ประเภท ดังนี้

-   ผู้พัฒนาโรงงานบนที่ดินอุตสาหกรรมที่ตนเองพัฒนาขึ้น ได้แก่ เจ้าของนิคมอุตสาหกรรม

-   ผู้พัฒนาโรงงานบนที่ดินอุตสาหกรรมที่ซื้อ/เช่าจากเจ้าของที่ดินอุตสาหกรรม เช่น บริษัท
    ซึ่งสร้างโรงงานสำเร็จรูปเพื่อให้เช่าบนที่ดินที่ซื้อจากเจ้าของที่ดินอุตสาหกรรมในทำเลที่ตั้งที่หลากหลาย

3.  อุปสงค์ของโรงงานสำเร็จรูปให้เช่า

การเลือกเช่าโรงงานเป็นทางเลือกหนึ่งของผู้ประกอบการที่ไม่ต้องการเป็นเจ้าของโรงงาน
เพื่อลดต้นทุนของโครงการ
และเพื่อเพิ่มความยืดหยุ่นในการทำธุรกิจ
โดยเฉพาะอย่างยิ่งในช่วงที่มีความไม่แน่นอนของสถานการณ์ต่าง ๆ
ที่มีอิทธิพลต่อบรรยากาศการลงทุน นอกจากนั้น วงจรชีวิตของผลิตภัณฑ์ที่มีแนวโน้มสั้นลง
ตลอดจนการให้ความสำคัญกับอัตราผลตอบแทนจากการลงทุนล้วนแต่เป็นปัจจัยเสริม
ให้ผู้ประกอบการมีความต้องการเช่าโรงงานแทนการลงทุนเป็นเจ้าของโรงงานเอง

ประเทศไทยตั้งอยู่ในทำเลที่ตั้งที่ดีสำหรับการลงทุน เนื่องจากตั้งอยู่ศูนย์กลางของภูมิภาคอาเซียน
นอกจากนั้น ประเทศไทยยังมีแรงงานที่มีทักษะ มีระบบโครงสร้างพื้นฐานที่ดี รวมทั้งมีกฎระเบียบต่าง
ๆ ที่เอื้ออำนวยต่อการลงทุน การเติบโตของการลงทุนจากต่างประเทศในประเทศไทย
จะส่งผลให้มีความต้องการเช่าโรงงานมากขึ้น

ง. สภาวะการแข่งขัน

การสร้างโรงงานสำเร็จรูปให้เช่าในปัจจุบันถือว่ามีการแข่งขันไม่สูงนัก
ปัจจุบันมีบริษัทที่จัดสร้างโรงงานอุตสาหกรรม
ให้เช่าที่มีกลุ่มลูกค้าเป้าหมายใกล้เคียงกันกับบริษัท ได้แก่ บริษัท เหมราชพัฒนาที่ดิน จำกัด
(มหาชน) บริษัท ไทยพัฒนาโรงงานอุตสาหกรรม จำกัด (มหาชน) บริษัท อมตะ ซัมมิท เรดดี้ บิลด์
จำกัด และบริษัท สวนอุตสาหกรรมปิ่นทอง จำกัด

อย่างไรก็ตาม บริษัทเป็นรายเดียวที่ทำธุรกิจพัฒนาโรงงานให้เช่าเป็นธุรกิจหลัก
บริษัทมีความได้เปรียบคู่แข่งขัน
เนื่องจากบริษัทให้ความสำคัญกับธุรกิจการสร้างโรงงานเพื่อให้เช่าในทำเลที่ตั้งที่หลากหลาย
และมีบริการที่ช่วยอำนวยความสะดวกให้แก่ลูกค้าแบบครบวงจร (One stop service)
ทั้งการติดต่อขอใบอนุญาตต่าง ๆ กับหน่วยงานราชการที่ช่วยให้ลูกค้า
ซึ่งส่วนใหญ่เป็นชาวต่างชาติสามารถเริ่มดำเนินงานได้ในระยะเวลาอันสั้น
การช่วยเหลือเพื่อขอรับการส่งเสริมการลงทุนจากคณะกรรมการส่งเสริมการลงทุน
รวมทั้งบริการหลังการขายที่ให้การดูแลอย่างใกล้ชิดและรวดเร็ว นอกจากนั้น
การที่บริษัทอยู่ในธุรกิจนี้มากว่า 20 ปี และมีส่วนแบ่งตลาดประมาณร้อยละ 60
บริษัทจึงมีความได้เปรียบจากการประหยัดต่อขนาด (Economies of scale) อีกด้วย

3.1.2 คลังสินค้าให้เช่า

ก. แนวคิดของคลังสินค้าให้เช่า

ปัจจุบันต้นทุนจัดการด้านโลจิสติคส์ของประเทศไทยคิดเป็นสัดส่วนที่สูงเมื่อเทียบกับประเทศอื่น ๆ
ในโลก
ซึ่งส่งผลเสียต่อความสามารถในการแข่งขันของผู้ประกอบการในประเทศไทย
การพัฒนาการจัดการด้านโลจิสติคส์ให้มีประสิทธิภาพจะทำให้ต้นทุนสินค้าลดลงและยกระดับคุณภาพการบริการ
อันจะช่วยเพิ่มขีดความสามารถในการแข่งขันด้านการส่งออกของประเทศไทยได้มากขึ้น
และยังช่วยให้สินค้าอุปโภคบริโภคของตลาดภายในประเทศมีราคาลดลง นอกจากนี้
ระบบการจัดการด้านโลจิสติคส์ของประเทศที่มีประสิทธิภาพจะเป็นปัจจัย
ที่ส่งเสริมให้มีการลงทุนทางตรงจากต่างประเทศเพิ่มขึ้น

คลังสินค้าถือเป็นส่วนประกอบหนึ่งที่สำคัญของกิจกรรมโลจิสติคส์
คลังสินค้าที่มีคุณภาพได้มาตรฐานสากลจะช่วย
ทำให้ระบบโลจิสติคส์มีประสิทธิภาพมากยิ่งขึ้น

บริษัทผู้ประกอบธุรกิจการจัดการด้านโลจิสติคส์จัดว่าเป็นผู้เชี่ยวชาญเฉพาะด้านที่มีจำนวนเพิ่มขึ้น
และมีความสำคัญ
มากขึ้น เนื่องจากผู้ผลิตสินค้า ผู้ค้าส่ง ผู้ค้าปลีก
และผู้ประกอบการมีแนวโน้มที่จะใช้บริการจากผู้ให้บริการด้านโลจิสติคส์เพิ่มมากขึ้น
แทนการมีหน่วยงานภายในเพื่อดำเนินการในเรื่องดังกล่าวเอง

อย่างไรก็ดี ผู้ประกอบการรวมทั้งบริษัทที่เชี่ยวชาญด้านโลจิสติคส์เหล่านี้
ส่วนใหญ่มีนโยบายไม่ต้องการลงทุน
เพื่อเป็นเจ้าของในอสังหาริมทรัพย์ เช่น คลังสินค้า
เนื่องจากเห็นว่าการลงทุนในอสังหาริมทรัพย์มิใช่กิจกรรมหลักของกิจการ
บริษัทเหล่านี้ต้องการจำกัดการลงทุนเฉพาะสำหรับยานพาหนะ อุปกรณ์ ระบบสารสนเทศต่าง ๆ
รวมทั้งการพัฒนาบุคลากรที่เกี่ยวข้องในการดำเนินธุรกิจ
อันเป็นสินทรัพย์หลักที่จำเป็นต่อกิจการ และการรักษาความสามารถในการแข่งขันของกิจการเท่านั้น
นอกจากนี้ การลงทุนในอสังหาริมทรัพย์ก่อให้เกิดต้นทุนคงที่จำนวนมากเป็นระยะเวลานาน
เป็นการเพิ่มความเสี่ยงของกิจการในกรณีที่ลูกค้ายกเลิกสัญญา อีกทั้งบริษัทเหล่านี้
ยังไม่ชำนาญในการลงทุนพัฒนาอสังหาริมทรัพย์ด้วยตนเองเนื่องจากมิใช่ธุรกิจหลัก เมื่อเป็นเช่นนี้
ภาคอุตสาหกรรมด้านโลจิสติคส์โดยรวม
จึงมุ่งหวังให้ภาคธุรกิจการพัฒนาอสังหาริมทรัพย์เป็นผู้พัฒนาพื้นที่สำหรับกิจการขนส่งและคลังสินค้าเพื่อให้เช่า

ข. อุปทานของคลังสินค้าให้เช่า

ปัจจุบันมีผู้ให้บริการคลังสินค้าให้เช่ากระจายอยู่ในเขตกรุงเทพฯ รอบนอก และปริมณฑล
โดยอาคารคลังสินค้า
ส่วนใหญ่จะตั้งอยู่บริเวณถนนสายเอเซีย ถนนบางนา-ตราด และถนนพระราม 2
คลังสินค้าดังกล่าวส่วนใหญ่มีคุณภาพไม่ได้มาตรฐาน
เช่น พื้นอาคารรับน้ำหนักได้น้อย มีรูปแบบอาคารที่ไม่สะดวกต่อการขนถ่ายสินค้า
พื้นที่จัดเก็บไม่เหมาะสม ทำให้จัดเก็บสินค้าได้น้อย หรือค้นหาสินค้าได้ยาก
ซึ่งส่งผลให้เกิดการขนย้ายที่ไม่จำเป็นมากเกินไป
คลังสินค้าดังกล่าวไม่มีระบบสาธารณูปโภคที่สามารถตอบสนองความต้องการ
ของธุรกิจขนส่งและคลังสินค้าได้ เช่น ระบบระบายน้ำที่ดี
ระบบถนนที่สามารถรองรับรถบรรทุกขนาดใหญ่ นอกจากนี้ อาคารคลังสินค้าส่วนใหญ่
จะตั้งอยู่ในเขตชุมชนและเขตที่อยู่อาศัยซึ่งไม่อยู่ในเขตผังเมืองสำหรับที่ดินประเภทอุตสาหกรรมและคลังสินค้า
ทำให้เกิดปัญหาต่าง ๆ ตามมา เช่น ปัญหาจราจร อุบัติเหตุ ความเสียหายของผิวจราจร
รวมทั้งมลภาวะทางอากาศและทางเสียง

ค. อุปสงค์ของคลังสินค้าให้เช่า

กลุ่มผู้ต้องการใช้อาคารคลังสินค้า ได้แก่

1.  ธุรกิจขนส่งและบริหารคลังสินค้า (Logistics service providers)
    ซึ่งโดยส่วนใหญ่จะเป็นบริษัทชั้นนำ
    จากในประเทศและต่างประเทศ
    บริษัทเหล่านี้จะมีความสามารถในการบริหารและจัดการโดยใช้ระบบ software
    และระบบจัดการที่ทันสมัย
    และโดยทั่วไปบริษัทในธุรกิจขนส่งและบริหารคลังสินค้าจะไม่ลงทุนในอสังหาริมทรัพย์
    แต่มีความต้องการเช่าคลังสินค้า

2.  ผู้ประกอบการประเภทศูนย์กระจายสินค้าระหว่างประเทศด้วยระบบที่ทันสมัย
    (International distribution center)
    กิจการศูนย์จัดหาจัดซื้อชิ้นส่วนและผลิตภัณฑ์ระหว่างประเทศ (International
    procurement office) และกิจการศูนย์กระจายสินค้าด้วยระบบที่ทันสมัย (Distribution
    center)

3.  ผู้ผลิตและผู้ค้าปลีกขนาดใหญ่ โดยกลุ่มนี้มีความต้องการที่จะจัดตั้งศูนย์กระจายสินค้า
    เพื่อจัดส่งสินค้าไปยังลูกค้าและผู้บริโภคทั้งในเขตกรุงเทพฯ และภูมิภาคต่าง ๆ

4.  กลุ่มบริษัทนำเข้าและส่งออก
    ซึ่งมีความต้องการใช้อาคารคลังสินค้าที่ตั้งอยู่ใกล้สนามบินและท่าเรือ โดยเฉพาะ
    อย่างยิ่งพื้นที่เขตปลอดอากร

5.  ธุรกิจโลจิสติคส์สนับสนุนการกระจายสินค้าและกิจการอื่น ๆ เช่น
    ผู้ให้บริการขนส่งสินค้าและบริการขนส่ง ผู้ให้บริการบรรจุสินค้าและถ่ายบรรจุสินค้า
    ผู้ให้บริการสร้างมูลค่าเพิ่ม (การตรวจสอบคุณภาพ การติดฉลาก การซ่อมแซม
    และการประกอบ/บรรจุสินค้า) รวมถึงผู้ให้บริการเช่าอุปกรณ์ขนถ่าย
    ผู้ให้บริการแรงงานชั่วคราวและยกขนสินค้า เป็นต้น

    ง. สภาวะการแข่งขัน

ปัจจุบันผู้พัฒนาอาคารคลังสินค้าที่มีคุณภาพซึ่งถือว่าเป็นคู่แข่งกับบริษัท ได้แก่ บริษัท ดับบลิวเอชเอ
คอร์ปอเรชั่น จำกัด (มหาชน) และบริษัท เหมราชพัฒนาที่ดิน จำกัด (มหาชน) อย่างไรก็ดี
บริษัทมีความได้เปรียบคู่แข่งขันจากการที่บริษัทมีการพัฒนาคลังสินค้าในทำเลที่ตั้งที่หลากหลายและมีศักยภาพ
ในขณะที่คู่แข่งขันมีทำเลที่ตั้งของคลังสินค้าเพียงไม่กี่แห่ง

  3.2 กลยุทธ์การแข่งขัน

-   ตำแหน่งทางการตลาด

บริษัทมีส่วนแบ่งในตลาดการให้เช่าโรงงานอุตสาหกรรมสำเร็จรูปร้อยละ 58
(รวมส่วนที่บริษัทบริหารให้แก่ TFUND ร้อยละ 31) ตามการสำรวจของบริษัท ซีบี ริชาร์ด เอลลิส
(ประเทศไทย) จำกัด ณ สิ้นไตรมาส 3/2555

บริษัทได้กำหนดตำแหน่งทางการตลาดในการเป็นผู้สร้างโรงงานให้เช่ารายใหญ่ในประเทศไทย
บริษัทมีความมุ่งมั่นที่จะรักษาและพัฒนาตำแหน่งทางการตลาดให้ดียิ่งขึ้นด้วยการเพิ่มขนาดธุรกิจโดยการขยายฐานลูกค้า
และรักษาคุณภาพของการให้บริการที่ตอบสนอง
ความต้องการของลูกค้าซึ่งจะส่งผลให้บริษัทมีความได้เปรียบจากการประหยัดต่อขนาด
ได้ผลตอบแทนที่เพิ่มมากขึ้น และส่งเสริมตำแหน่ง
ทางการตลาดของบริษัทให้ดียิ่งขึ้นในที่สุด

สำหรับอาคารคลังสินค้านั้น
บริษัทมีความมุ่งมั่นที่จะเป็นผู้สร้างอาคารคลังสินค้าที่มีคุณภาพและมาตรฐานสูงที่มีส่วนแบ่งทางการตลาดมากที่สุดเช่นเดียวกับตำแหน่งทางการตลาดของโรงงานสำเร็จรูปให้เช่า

-   กลุ่มลูกค้าเป้าหมาย

ลูกค้าเป้าหมายของโรงงานสำเร็จรูปให้เช่า คือ ผู้ผลิตชิ้นส่วนให้แก่ผู้ประกอบการขนาดใหญ่
อย่างไรก็ดี บริษัทสามารถสร้างโรงงานที่มีลักษณะเฉพาะให้ตามความต้องการของลูกค้า
ซึ่งส่วนใหญ่จะมีขนาดกลาง-ใหญ่

สำหรับกลุ่มลูกค้าเป้าหมายที่เช่าอาคารคลังสินค้าของบริษัท ได้แก่ ผู้ผลิต ผู้ค้าส่งและค้าปลีก
และผู้ประกอบการรวมถึง ผู้ให้บริการขนส่ง และบริหารคลังสินค้า

-   กลยุทธ์ด้านราคา

ค่าเช่าโรงงาน
และคลังสินค้าของบริษัทถูกกำหนดจากต้นทุนการก่อสร้างและต้นทุนทางการเงินเป็นหลัก อย่างไรก็ดี
ในการกำหนดค่าเช่าบริษัทยังได้คำนึงถึงราคาค่าเช่าโรงงานและคลังสินค้าของคู่แข่งขันด้วย
โดยบริษัทได้มีการตรวจสอบสภาวะตลาดอยู่เสมอ
เพื่อให้แน่ใจว่าค่าเช่าโรงงานและคลังสินค้าของบริษัทอยู่ในระดับที่สามารถแข่งขันกับคู่แข่งได้

-   กลยุทธ์ด้านการส่งเสริมการตลาด

กิจกรรมการส่งเสริมการตลาดที่สำคัญ ได้แก่ การติดต่อลูกค้าเป้าหมายเองโดยตรง
และการติดต่อผ่านตัวกลางต่าง ๆ
เช่น ติดต่อผู้ผลิตรายใหญ่เพื่อเสนอบริการให้เช่าโรงงาน/คลังสินค้าให้แก่คู่ค้าของผู้ผลิตเหล่านั้น
การติดต่อผ่านหน่วยงานรัฐบาล สถานทูต สำนักงานการค้า สมาคมหอการค้า
เจ้าของนิคมอุตสาหกรรม ตัวแทนซื้อขายอสังหาริมทรัพย์ และตัวกลางอื่น ๆ

บริษัทมีการพัฒนาสื่อเพื่อส่งเสริมการตลาด อันได้แก่ สิ่งพิมพ์เอกสารเชิญชวน
การโฆษณาในหนังสือต่าง ๆ อินเทอร์เน็ตเวบไซต์ แผ่นป้ายโฆษณาที่ติดตั้งบริเวณหน้าโครงการ
แผ่นป้ายโฆษณาขนาดใหญ่ข้างทางด่วน และการส่งจดหมายทางไปรษณีย์

นอกจากนี้ยังมีการใช้สื่อทางการตลาดประเภทอื่นที่มีประสิทธิผลตามความเหมาะสม ได้แก่
การเข้าร่วมงานสัมมนา
งานแสดงสินค้า และการประชุมต่าง ๆ ที่เกี่ยวข้องทั้งภายในและต่างประเทศ

3.3 แนวโน้มภาวะอุตสาหกรรมและสภาพการแข่งขันในอนาคต

3.3.1 แนวโน้มภาวะอุตสาหกรรม

ความต้องการเช่าโรงงาน/คลังสินค้ามีแนวโน้มปรับตัวดีขึ้น
จากการขยายการลงทุนและการย้ายฐานการผลิตเข้ามาในประเทศแถบเอเชียเพิ่มขึ้นโดยเฉพาะอย่างยิ่งอุตสาหกรรมยานยนต์
รวมทั้งการจัดตั้งประชาคมเศรษฐกิจอาเซียน (AEC)
ซึ่งจะทำให้เกิดกิจกรรมทางเศรษฐกิจที่หลากหลายในภูมิภาค นอกจากนั้น
แนวโน้มที่ผู้ประกอบการไม่ต้องการลงทุนในสินทรัพย์ถาวร
แต่ต้องการใช้เงินทุนที่มีอยู่ให้เป็นประโยชน์ที่สุด
จะเป็นปัจจัยสนับสนุนให้มีความต้องการเช่าโรงงาน/คลังสินค้าเพิ่มมากขึ้น

3.3.2 การแข่งขัน

ผู้เข้ามาแข่งขันรายใหม่จะต้องใช้เงินทุนสูง
และต้องใช้ระยะเวลานานในการพัฒนาโครงการที่มีความหลากหลายทั้งในด้านทำเลที่ตั้ง รูปแบบ
และขนาด
ที่มีลักษณะเช่นเดียวกับของบริษัท ตลอดจนการให้บริการที่เกี่ยวข้องดังเช่นที่บริษัทดำเนินการอยู่ในปัจจุบัน

4. การจัดหาผลิตภัณฑ์หรือบริการ

บริษัทสร้างโรงงาน/คลังสินค้าบนที่ดินที่มีศักยภาพ
ด้วยทีมงานออกแบบและทีมงานก่อสร้างของบริษัทเอง
ซึ่งช่วยให้เกิดความคล่องตัวในการบริหารงานก่อสร้าง
อีกทั้งช่วยให้ต้นทุนการก่อสร้างของบริษัทอยู่ในระดับต่ำ

วัสดุก่อสร้างที่สำคัญในการก่อสร้างโรงงาน/คลังสินค้าของบริษัท ได้แก่ เหล็ก และคอนกรีต ทั้งนี้
บริษัทสามารถสั่งซื้อวัสดุก่อสร้าง
ได้จากผู้ผลิตหลายรายด้วยคุณภาพและราคาที่ใกล้เคียงกัน

5. งานระหว่างก่อสร้าง

ณ สิ้นปี 2555 บริษัทมีงานที่ยังไม่ส่งมอบซึ่งมีสัญญาเช่าแล้วแต่ยังอยู่ระหว่างการก่อสร้าง ดังนี้

+----------------------------+---------+---------+---------+---------+
| นิคมอุตสาหกรรม /             | จำนว    | พื้นที่ดิน   | พื้นที่เช่า  | ประมาณ  |
| สวนอุตสาหกรรม /             | นโรงงาน |         | (ตาร    | เงินลงทุน |
| เขตส่งเสริมอุตสาหกรรม /       | /       | (ไร่)    | างเมตร) |         |
| เขตอุตสาหกรรมโลจิสติคส์ /      | อาคาร   |         |         | (       |
| ศูนย์คลังสินค้า                 | คลังสินค้า |         |         | ล้านบาท) |
+----------------------------+---------+---------+---------+---------+
| อมตะนคร                    | 10      | 43.4924 | 26,500  | 487.62  |
|                            |         |         |         |         |
| ปิ่นทอง                      | 3       | 12.3843 | 6,225   | 104.42  |
|                            |         |         |         |         |
| ไทคอน บางนา                | 1       | 0.3375  | 310     | 7.82    |
|                            |         |         |         |         |
| ไทคอน ศรีราชา               | 5       | 33.6523 | 26,650  | 396.66  |
+----------------------------+---------+---------+---------+---------+
| รวม                        | 19      | 89.8665 | 59,685  | 996.52  |
+----------------------------+---------+---------+---------+---------+